આજ જન્માષ્ટમી ની સાંજનો સમય હતો. ચંદામામા ય કાનુડાને હેપ્પી બર્થ ડે કહેવા ઊતાવળી ચાલે આવ્યા. શ્રીનાથજીના રંગ સમા આકાશની છાતી પર તારલાઓ વૈજ્યન્તીમાલા સરીખા શોહતા હતા. અમે જન્માષ્ટમી ના લોક મેળે જઈ હજુ ઘરે આવ્યા હતા. શયનખંડમાં પુત્ર પરમ મોબાઈલમાં સાઈરામ દવેના જોક્સના વિડીયો YouTube પર માણી રહ્યો હતો. પત્ની ગાયને પૂજવા બાજુના મંદિર ગઈ હતી. રાંધણ છઠ થી આજ જન્માષ્ટમી સુધી પરંપરા મુજબ ચૂલા (શહેરના લોકો માટે ગેસ) ઠરેલાં હોય, હું બે દિવસ પહેલાના થેપલા ઓવનમાં ગરમ કરી ઢીંચતો હતો.